I Knew You Were Trouble

"**I Knew You Were Trouble**" (מעוצב: "***'"; ב[[עברית]]: "'''יָדַעְתִּי שֶׁהָיִיתָ צָרָה'''") הוא שיר של ה[[זמר-יוצר|זמרת-יוצרת]] ה[[ארצות הברית|אמריקאית]] [[טיילור סוויפט]]. השיר יצא לאור ב-[[27 בנובמבר]] [[2012]], על ידי [[חברת תקליטים|חברת התקליטים]] [[ביג משין רקורדס]], כ[[סינגל]] השלישי מתוך [[אלבום מוזיקה|אלבום האולפן]] הרביעי שלה, ''[[Red (אלבום של טיילור סוויפט)|Red]]'', זאת לאחר שב-9 באוקטובר באותה השנה יצא השיר כ[[סינגל שיווקי|סינגל השיווקי]] השלישי מהאלבום. את השיר כתבה סוויפט, יחד עם [[מקס מרטין]] ו[[שלבאק]], שהיו אחראים גם על הפקתו. "I Knew You Were Trouble" תואר כשיר פרידה מסוג [[פופ-רוק]], [[אלקטרופופ]] ו[[דאנס-פופ]], המושפע מסגנון ה[[דאבסטפ]]. מילות השיר עוסקות במערכת יחסים רעילה.

השיר זכה לביקורות חיוביות ממבקרי המוזיקה, ששיבחו את האופי ה[[מיינסטרים|מיינסטרימי]] שלו, אך ציינו כי ניכר שלסוויפט אין ניסיון רב ביצירת מוזיקת דאבסטפ. הודות להצלחתו המסחרית, הגיע השיר למקום השלישי בשבועו הראשון במצעד "[[בילבורד הוט 100]]" האמריקאי. באותו השבוע, נמכרו כ-416 אלף עותקים של השיר. סוויפט הפכה לאמנית הראשונה בהיסטוריה ששניים משיריה מכרו למעלה מ-400,000 עותקים דיגיטליים בשבועות הראשונים שלהם, כאשר השיר שקדם לו היה "[[We Are Never Ever Getting Back Together]]". "I Knew You Were Trouble" הוא השיר הארבעה עשר של סוויפט שנכנס לעשרת המקומות הראשונים של המצעד האמריקאי. בינואר 2013, הגיע השיר למקום השני במצעד. בנוסף, הגיע השיר לראש מצעד השירים הדיגיטליים של בילבורד, [[מצעד שירי הפופ]] ומצעד שירי הפופ למבוגרים.

"I Knew You Were Trouble" היה מועמד לפרס "[[פרס הווידאו קליפים של MTV לקליפ השנה|קליפ השנה]]" בטקס [[פרסי הווידאו קליפים של MTV]] לשנת 2013, וזכה בפרס "[[פרס הווידאו קליפים של MTV לקליפ הטוב ביותר של אישה|הקליפ הטוב ביותר של אישה]]" – כאשר זו הזכייה השנייה של סוויפט בפרס זה, לאחר "[[You Belong with Me]]" בשנת 2009. השיר זכה גם בפרס "שיר השנה" בטקס [[פרסי המוזיקה של רדיו דיסני]] 2013, ובפרס תופעת [[יוטיוב]] בטקס פרסי המוזיקה של יוטיוב בשנת 2013. נכון ליולי 2019, נמכרו כ-5.42 מיליון עותקים טהורים של השיר בארצות הברית, כאשר הגיע השיר למעמד פלטינה משובעת מטעם איגוד תעשיית ההקלטות האמריקאי ([[RIAA]]). השיר הוסמך גם לתואר פלטינה משושית ופלטינה מחומשת ב[[אוסטרליה]] ו[[קנדה]], בהתאמה. "I Knew You Were Trouble" הפך לאחד מהסינגלים הנמכרים ביותר בעולם, כאשר נמכרו מעל ל-6.6 מיליון עותקים שלו.

== רקע ופרסום ==
במהלך הופעתה בפסטיבל iHeart Radio לשנת 2012 ב[[לאס וגאס]], הודיעה סוויפט למגזין [[רולינג סטון]] כי היא עתידה להתחיל לחשוף את שירי אלבום האולפן הרביעי שלה, ''[[Red (אלבום של טיילור סוויפט)|Red]]'', זה אחר זה; "החל מהשבוע אני אתחיל לחשוף מוזיקה חדשה ... אני מאוד רוצה שיישארו הרבה הפתעות לקראת צאת האלבום, כמה שיתופי פעולה שלא דיברו עליהם, וכמה שירים שהופכים את האלבום למאוד ייחודי", הוסיפה. כשדיברה על [[The Red Tour|סיבוב ההופעות לקידום האלבום]], הסבירה הזמרת שהיא מרבה לחשוב על הוויזואליה הקשורה לשיר – "איך ננגן את זה בהופעה? איך תהיה התאורה? מה נלבש?", כאשר אחד השירים שהכי סקרנו אותה בהיבט הוויזואלי נקרא, לדבריה, "I Knew You Were Trouble".

את השיר כתבה סוויפט, יחד עם מקס מרטין ושלבאק, שהיו אחראים גם על הפקתו. ב-8 באוקטובר 2012, השמיעה סוויפט הצצה לשיר בתוכנית "[[בוקר טוב אמריקה]]", והסבירה, "זהו אחד השירים האהובים עליי באלבום, כי הוא נשמע כאוטי, בדיוק כמו ההרגשה שהייתה לי כשכתבתי אותו. השיר נכתב על היותך מתוסכל מעצמך, כאשר אתה שבור לב, וידעת שכבר ראית באדם הזה את כל הדגלים האדומים, ובכל זאת בחרת ללכת על זה". בראיון עם ''[[MTV]]'', הסבירה סוויפט כי השיר מספר את סיפורה של 'ילדה טובה' שנופלת לידיו של 'הילד הרע', ועוסק במערכת היחסים הרעילה ביניהם, שכתוצאה מכך היא נפרדת ממנו. עוד הסבירה סוויפט על השיר:[[קובץ:Taylor Swift GMA 2012.jpg|170px|ממוזער|שמאל|סוויפט במהלך הופעתה ב"[[בוקר טוב אמריקה]]", בה הסבירה על השיר ואף נתנה הצצה אליו.]]<blockquote>
"בדיוק עברתי חוויה שגרמה לי לכתוב את השיר הזה. בדיוק כמו לראות מישהו, ולומר לעצמך, 'זה הולך להיות מעניין. זה יהיה מסוכן, אבל אני בכל זאת אכנס לזה' ... אני חושבת שזו הייתה הפעם הראשונה אי פעם ששמתי לב לזה, כשאתה סקרן לגבי משהו שאתה יודע שיכול להיות רע עבורך, אבל אתה יודע שאתה מתכוון ללכת על זה בכל מקרה, כי אם לא, תהיה לך חרטה גדולה יותר על שלא ראית לאן זה ילך ... זה היה לכתוב על משהו שמעולם לא כתבתי קודם".
</blockquote>

עם פרסומו בחנות ה[[אייטונס]], השיר יצא לאור כסינגל השיווקי השלישי מהאלבום ב-9 באוקטובר 2012, כשלפניו יצאו השירים "[[Begin Again]]" ו-"[[Red (שיר)|Red]]". מאוחר יותר באותה השנה נשלח השיר ל[[רדיו להיטים עכשוויים|תחנות הרדיו]] ב[[ארצות הברית]], והפך לסינגל השלישי מהאלבום, ולסינגל ה[[פופ]] השני מתוכו, לאחר "[[We Are Never Ever Getting Back Together]]". ב-10 בדצמבר 2012, השיר יצא לאור בבריטניה, כסינגל השני מהאלבום. החל מ-13 בדצמבר 2012, ניתן היה לרכוש את העותק הפיזי של הסינגל באתר הרשמי של סוויפט.

בדצמבר 2015, דווח בתקשורת כי "I Knew You Were Trouble" עלה לשירות [[הזרמת מוזיקה|הזרמת המוזיקה]] "[[ספוטיפיי]]", אם כי הקרדיט וזכויות היוצרים של השיר הוענקו בטעות ללהקה הוולשית [[לוסטפרופטס]] ולסולן שלה, איאן ווטקינס. השיר הוסר מהשירות שלושה ימים לאחר מכן.

== מילים והפקה ==
את המנגינה פיתחה סוויפט על [[פסנתר]], וביקשה ממרטין ושלבאק להטמיע אותה בשיר, באופן "כאוטי, כמו הרגש שבה". סוויפט בחרה לשיר את קו הבס של השיר בצורה ספציפית, שאליה תכננו מרטין ושלבאק לשלב מעט צלילים מז'אנר ה[[דאבסטפ]]. סוויפט, שלא ידעה שהמנגינה שביקשה להוסיף לשיר שייכת למעשה לסוגת הדאבסטפ, נזכרה שהאזינה למוזיקה מאותו הסוג, של ה[[זמר-יוצר]] ה[[בריטי]] [[אד שירן]], שניגן את שיריה הפופולריים במועדונים ב[[בריטניה]]. עם זאת, היא התוודתה כי לא למדה והכירה די את הסוגה.

"I Knew You Were Trouble" נבדל משירי ה[[מוזיקת קאנטרי|קאנטרי]] האופייניים של סוויפט, ומשלב סוגות שונות בהרכבו, בהן [[פופ]], [[פופ-רוק]], [[דאבסטפ]], [[אלקטרופופ]], [[דאנס-פופ]] ו[[טין פופ]]. ג'ונתן קיף ממגזין ''Slant'' ציין כי הבס שבמנגינה "משתלב באופן טבעי בעיבוד הפופ-רוק של השיר ומשפר את ה[[הוק (מוזיקה)|הוק]] שלו". השיר נכתב ב[[סולם (מוזיקה)|סולם]]  מינור והוא בעל קצב מהיר-בינוני של 154 [[פעימות לדקה]]. מנעדה של סוויפט נע בין הצלילים B♭<sub>3</sub> ו-E♭<sub>5</sub>. בבתים ובפזמונים הראשונים, מתקדם השיר אחר ה[[מהלך הרמוני|מהלך ההרמוני]] I–V–vi–IV.

השיר עוסק במערכת יחסים רעלה שהסתיימה, אם כי ה[[פרוטגוניסט]]ית הייתה מודעת לגורל הצפוי לה, ולכן הפרידה הייתה פחות כואבת. לדברי סטפני מרקוס מ[[הפינגטון פוסט]], הרגש שבמילותיה של סוויפט מזכיר את הרגש שבשיר "[[Dear John]]", שכן אלה בעלי אופי דומה, כמו "And I'll look back and regret how I ignored when they said run as fast as you can" (בעברית: "ואני אסתכל אחורה ואצטער על איך שהתעלמתי כשאמרו לרוץ הכי מהר שאת יכולה"). בשיר מופיעים גם סימנים ליריבות רומנטית, שגורמת בסופו של דבר לסיום היחסים, בשורה "" (בעברית: "הפחד העצוב ביותר הוא שמעולם לא אהבת אותי, אותה, או מישהו ..."). סם לנסקי מ-''Idolator'' הסביר כי המילים נוגעות בסיפור רומנטי מנקודת מבט רחבה יותר, בשונה מהשירים הקודמים שכתבה סוויפט, בהם נזכרים פחות פרטים.

== ביקורת ==

השיר קיבל ביקורות חיוביות בדרך כלל מטעם מבקרי המוזיקה, ששיבחו את האופי המיינסטרימי שלו, אם כי רבים ציינו שלסוויפט אין הרבה ניסיון במוזיקת דאבסטפ. מבקר [[ניו יורק טיימס]], ג'ון קרמניקה, שיבח את השיר, כינה אותו "אחד משירי הפופ הגדולים [של 2012]" וציין כי אלמנט הדאבסטפ "מגיע באמצע הדרך כמו [[כדור הריסה]], ומשנה לא רק את השיר, אלא גם את הקריירה של סוויפט". מארק הוגאן מ-''Spin'' השווה את השיר בחיוב לסינגל המוביל מהאלבום, "[[We Are Never Ever Getting Back Together]]", וכינה אותו "פופ מפולפל וקליט" ו"רחוק מאוד מקאנטרי המסורתי". הסוקר טען גם כי, "מכיוון שחלקים של הדאבסטפ הפכו יותר ויותר לתכונה נוספת בשירי הפופ, כמו [[אוטו-טיון]] או השתתפות של [[2 צ'יינז]] כאמן אורח, מה שיש כאן הוא בסך הכול עוד קיס-אוף של סוויפט, בבגדי [[דאנס-פופ]] של [[דייוויד גטה]]". ריי רחמן מ[[אנטרטיינמנט ויקלי]] כתב על השיר, "I Knew You Were Trouble הוא מאותו סוג של פופ-רדיו שהפך את הלהיט האחר של אלבומה הרביעי, 'We Are Never Ever Getting Back Together', למקום ראשון". לואיס קורנר מ-''[[דיגיטל ספיי]]'' העניק לשיר ארבעה מתוך חמישה כוכבים והשווה: "כמו [[חמאת בוטנים]] ו[[ריבה]], טיילור סוויפט ודאבסטפ אולי נראים בסתירה לתדמיתה המלאכית, אבל התוצאה טובה באופן מפתיע".

ג'וסלין ונה מחדשות ''[[MTV]]'' תיארה את השיר כ"כאוטי", והסבירה כיצד "השיר נוגע בכל סוגות המוזיקה, ויש בו רגעים של [[פופ]], [[מוזיקת קאנטרי|קאנטרי]] ואפילו [[מוזיקת דאנס|דאנס]]...". סם לנסקי מ-''Idolator'' הביע תקווה בנוגע לשינוי של סוויפט משירי הקאנטרי האופייניים שלה, והסביר כי "ה[[הוק (מוזיקה)|הוק]] לא מגיע מיד כמו ב-"We Are Never Ever Getting Back Together", אם כי מרטין עדיין הותיר את חותמו לאורך כל "Trouble", החל מהתזמור הבהיר והנוצץ, ועד למנגינה הנמרצת והידידותית לרדיו. יכול להיות שיש חלק קטן מאיתנו שמתגעגע לסגנון הישן של סוויפט, אבל כבר ברור שהוא נמצא במקום אחר באלבום – והכנסת מפיקי האול-סטאר הללו לתערובת מאפשרת לסוויפט להוכיח שהיא הרבה יותר מאשר רק ילדה עם [[גיטרה]]". כריס וילמן מ[[הוליווד ריפורטר]] כינה את השיר, "שיר רוק אנד רול מעולה – ועוד אחד שיש בו רגש". ג'יימס ריד מ[[הבוסטון גלוב]] השווה את השיר ל-"[[22 (שיר של טיילור סוויפט)|22]]", סינגל אחר מהאלבום, ואמר כי השירים "גורמים לסוויפט להישמע כאילו היא [[קייטי פרי]] כ[[ג'ואן ג'ט]]".

ב[[רולינג סטון]], דורג השיר במקום ה-46 ברשימת "כל 206 השירים של טיילור סוויפט, לפי דירוג".

=== רשימות כל הזמנים וסוף שנה ===


== פרסים ומועמדויות ==


== הצלחה מסחרית ==
לפני צאתו כ[[סינגל שיווקי]] ב-9 באוקטובר 2012, השיר הופיע לראשונה במקום השלישי במצעד ה[[בילבורד הוט 100]], ובמקום הראשון ב[[מצעד השירים הדיגיטליים]], עם 416,000 עותקים שנמכרו בשבוע הראשון שלו, ובכך הפך לשיר השני הנמכר ביותר של סוויפט בשבועו הראשון. בנוסף, "I Knew You Were Trouble" הפך לשיר ה-14 של סוויפט שנכנס לעשירייה הראשונה של מצעד הבילבורד הוט 100, ולשיר ה-11 שנחת בעשירייה הראשונה. לאחר שנכנס לעשירייה הראשונה של המצעד, והיה ללהיט הרביעי של סוויפט מהאלבום שעשה זאת, וכך הפכה סוויפט לאחת מהאמנים הבודדים עם 3 אלבומים רצופים שכללו ארבעה להיטים שהגיעו להישג זה. עם מכירות של 416,000 עותקים, הפכה סוויפט לאמנית הראשונה בהיסטוריה הדיגיטלית שהיו לה שני שירים שנמכרו מעל ל-400,000 עותקים בשבוע הראשון שלהם. כמו כן, זו הייתה הפעם הראשונה אי פעם שהיו לסוויפט שני שירים שמוקמו בחמישייה הראשונה של מצעד הבילבורד בו זמנית, יחד עם "[[We Are Never Ever Getting Back Together]]", שהיה במקום הראשון באותו השבוע. ב-27 בנובמבר 2012 יצא השיר כסינגל הפופ השני מ-''Red'', וחזר לעשירייה הראשונה ב-30 בדצמבר 2012. לאחר שנמכרו כ-582,000 מעותקיו, הגיע השיר בשיאו למקום השני במצעד, ונחסם על ידי "[[Locked Out of Heaven]]" של [[ברונו מארס]] מלהגיע למקום הראשון, וכך השתווה השיר לסינגלים שהוציאה סוויפט בעבר, "[[You Belong with Me]]" (שנת 2009), ו-"[[Today Was a Fairytale]]" (שנת 2010), שהגיעו גם הם בשיאם למקום השני במצעד. המכירות הדיגיטליות לשבוע של השיר נעשו לרביעיות הטובות ביותר בכל הזמנים. השיר שהה 16 שבועות לא רצופים בעשירייה הראשונה, והשתווה ל-"You Belong with Me" כלהיט ששהה בעשירייה הראשונה לתקופה הארוכה ביותר של סוויפט, ו-36 שבועות במצעד בסך הכל, מה שהופך אותו לסינגל ששהה לתקופה הארוכה ביותר במצעד מתוך ''Red''. השיר הוסמך לתואר פלטינה מחומשת על ידי [[איגוד תעשיית ההקלטות האמריקאי]] בדצמבר 2013, והגיע ל-5 מיליון מכירות עד לשנת 2014. ביולי 2018 הוסמך לתואר פלטינה משובעת על מכירות של שבעה מיליון עותקים בארצות הברית. נכון ליולי 2019, נמכרו ממנו כ-5.42 מיליון עותקים טהורים במדינה.

"I Knew You Were Trouble" הופיע לראשונה במקום 38 במצעד הפופ של בילבורד והגיע למקום הראשון בשבועו התשיעי, שם שהה שבעה שבועות רצופים. זוהי תקופת השהות הארוכה ביותר בראש אותו המצעד לסינגל של סוויפט. בנוסף, הפך הסינגל לשיר השני של סוויפט שהגיע לראש אותו המצעד, לאחר "[[Love Story]]", שהגיע למקום הראשון ב-28 בפברואר 2009. השיר הגיע גם למקום הראשון במצעד שירי הפופ למבוגרים של בילבורד, והיה לראשון של סוויפט שעשה זאת, וכן למקום הראשון בבילבורד הוט 100 איירפליי, כאשר שהה במקום זה במשך ארבעה שבועות. כמו כן, הפך "I Knew You Were Trouble" לשיר השביעי של סוויפו שהגיע לראש מצעד השירים הדיגיטליים של בילבורד, שהשווה אותה עם [[בריטני ספירס]] כאמנית השלישית בכמות הלהיטים שהגיעו לראש מצעד זה.

השיר זכה להצלחה מסחרית ברחבי העולם והגיע לעשירייה הראשונה בעשר מדינות. "I Knew You Were Trouble" הפך ללהיט החמישי של סוויפט שהגיע לחמישייה המובילה במצעד הקנדי, אחרי "[[Love Story]]", "[[You Belong with Me]]", "[[Today Was a Fairytale]]" ו-"[[We Are Never Ever Getting Back Together]]". בשיאו, הגיע השיר למקום השני במצעד, בו שהה במשך שבועיים לא רצופים, במהלך שבוע הבכורה שלו, וב-12 בינואר 2013, כאשר נחסם מלהגיע לראש המצעד על ידי "[[Scream & Shout]]" של [[ויל.איי.אם]] ו[[בריטני ספירס]]. באותה התקופה, השתווה השיר ל-"Love Story" ו-"[[Shake It Off]]" כשירים היחידים של סוויפט שהגיעו למקום השני ב[[מצעד הסינגלים הבריטי]] ב-19 בינואר 2013. בנוסף, הפך "I Knew You Were Trouble" לשיר השביעי של סוויפט שהגיע לעשירייה הפותחת של ה[[מצעד הסינגלים האוסטרלי|מצעד האוסטרלי]], והשני שהגיע לחמישייה הראשונה מתוך ''Red'', כאשר הגיע למקום השלישי. השיר הפך לסינגל המוצלח ביותר של סוויפט במצעד ה[[דנמרק|דני]], לאחר שהגיע למקום השלישי, ועקף את "Love Story" שהגיע למקום ה-16, והיה השיא הקודם של סוויפט במצעד. השיר הגיע בשיאו במקום השלישי במצעד ה[[ניו זילנד]]י, ושהה במקום זה במשך שלושה שבועות רצופים.

== וידאו קליפ ==
הצילומים ל[[ווידאו קליפ]] הנלווה לשיר החלו ב-18 בנובמבר 2012 ב[[לוס אנג'לס]], [[קליפורניה]]. יומיים לאחר מכן, עלו תמונות מסט הצילומים לרשתות החברתיות, בהן מופיעה סוויפט במראה רוקרי וב[[שיער]] [[ורוד]]. הקליפ, שבוים על ידי [[אנתוני מנדלר]], הוקרן בבכורה עולמית ב-13 בדצמבר 2012 ב-[[MTV]] כחלק מחגיגת השבוע בערוץ ליום הולדתה של הזמרת. את מושא אהבתה של סוויפט בקליפ מגלם [[ריב קרני]], שכיכב בסרט "Spider-Man: Turn Off the Dark" בתפקיד [[ספיידרמן|פיטר פארקר / ספיידרמן]]. מספר שעות לפני צאת הקליפ פורסמה הצצה באורך 25 שניות באתר MTV.com. הקליפ לשיר הושווה ל-"[[Ride (שיר של לנה דל ריי)|Ride]]" של [[לנה דל ריי]], שבוים גם הוא על ידי מנדלר. במגזין [[רולינג סטון]] צוין הדמיון בין הקליפ של סוויפט לבין הקליפ לשיר "[[We Found Love]] של [[ריהאנה]] ו[[קלווין האריס]] משנת 2011. הקליפ זכה ב[[פרסי הווידאו קליפים של MTV|פרס הווידאו קליפים של MTV]] בקטגוריית "[[פרס הווידאו קליפים של MTV לקליפ הטוב ביותר של אישה|הקליפ הטוב ביותר של אישה]]" במהלך טקס [[פרסי הווידאו קליפים של MTV לשנת 2013]], והיה מועמד גם בקטגוריית "[[פרס הווידאו קליפים של MTV לקליפ השנה|קליפ השנה]]". זו הייתה הזכייה השנייה של סוויפט בקטגוריה, לאחר שזכתה בפרס בשנת 2009 עם השיר "[[You Belong with Me]]".

=== עלילה ===
הקליפ מתחיל כשסוויפט מדברת באיטיות ומתוודה על כמה דברים. בהמשך, היא מתעוררת ב[[מדבר]] נטוש, מוקפת באשפה ו[[פסולת]], ובפניה יש [[איפור]] כהה. [[פלשבק]]ים מציגים אותה ואת בן הזוג שלה מבצעים פעולות יומיומיות שונות, תוך שבאחת הסצנות הוא מעניק לה [[שרשרת]] במתנה. כל הסצנות מצביעות על כך שהזוגיות שלהם טובה, אך בהמשך מתברר כי היא רעילה, לכאורה. בעודו חונה את המכונית, הוא רוכן לעברה על מנת לנשק אותה ו[[משטרה]] מגיחה למקום. לאחר מכן, הוא פותח במאבק [[אלימות פיזית|אלים]] ב[[מועדון לילה|מועדון]], וכתוצאה מכך שניהם נפצעים. ישנן סצנות בהן ניתן לראות את סוויפט בתוך [[בית שימוש|חדר שירותים]] מוזנחים, כשהיא מביטה ב[[מראה]] ושרה את השיר. בעודה חוזרת מחדר השירותים, היא מבחינה כי הוא מנשק כמה בנות. הסצנה מסתיימת כשהוא מביט בה באדישות. בסצנה אחרת, היא נופלת ארצה, ובסוף הקליפ ניתן לראותה כשהיא משליכה את השרשרת שהעניק לה.

== הופעה ==
[[קובץ:Taylor Swift - RED Tour - LONDON - I Knew You Were Trouble (night 4).jpg|200px|ממוזער|שמאל|סוויפט מבצעת את השיר במהלך סיבוב ההופעות "[[The Red Tour]]".]]
סוויפט ביצעה לראשונה את השיר בטקס [[פרסי המוזיקה האמריקאית 2012]]. כחלק מ[[סיבוב הופעות|סיבוב ההופעות]] "[[The Red Tour]]", הופיעה סוויפט ב[[אוסטרליה]], וביצעה את השיר בתוכנית הבוקר האוסטרלית "טודיי", ולאחר מכן בטקס פרסי המוזיקה האוסטרלית. בהמשך ביצעה את השיר ב[[כיכר טיימס]] ב[[ערב השנה החדשה]] ב-Rockin Eve. בהמשך, היא ביצעה את השיר בשידור חי בטקס פרסי המוזיקה הבריטית 2013, שהתקיים ב-20 בפברואר 2013. ארון פרסלי ממגזין [[פיפל]] השווה את ההופעה לזו של הזמרת-יוצרת האמריקאית [[ביונסה]], במהלך מופע המחצית של [[סופרבול]] XLVII. ביילי ניילס מהוליווד לייף כתב ביקורת חיובית על ההופעה ואמר "על ההופעה של סוויפט עם "I Knew You Were Trouble" בטוח ידברו עוד ימים". יומיים לאחר מכן, ביצעה סוויפט את השיר במופע של [[גרהם נורטון]]. בנוסף, היה השיר חלק קבוע מרשימת השירים של סיבוב ההופעות "The Red Tour" וכן בסיבוב ההופעות "[[The 1989 World Tour]]".

סוויפט ביצעה בהפתעה [[גרסה אקוסטית]] לשיר במסגרת סיבוב ההופעות החמישי שלה, "[[Taylor Swift's Reputation Stadium Tour|Reputation Stadium Tour]]", במהלך ההופעה הראשונה ב[[מנצ'סטר]] וההופעה ב[[פרת']] שבאוסטרליה. ב-9 בספטמבר 2019, ביצעה את השיר באופן חד-פעמי במהלך ''[[City of Lover]]'' שהתקיים ב[[פריז]], [[צרפת]].

במהלך טקס [[פרסי המוזיקה האמריקאית 2019]], שהתקיים ב-24 בנובמבר 2019 ב[[לוס אנג'לס]], ביצעה סוויפט [[מאשאפ]] של כמה מלהיטיה, בהם "I Knew You Were Trouble".



== גרסאות כיסוי ==
לאורך השנים זכה השיר לשלל גרסאות כיסוי שבוצעו על ידי אמנים שונים. באוקטובר 2012, ביצעו צמד הפופ [[מייגן וליז]]  [[גרסת כיסוי]] לשיר. להקת ה[[מוזיקת אינדי|אינדי]] ה[[קנדית]] [[Walk Off The Earth]] הקליטה גרסת [[א-קפלה]] לשיר. נכון לפברואר 2021, גרסתם לשיר זכתה ללמעלה מ-38 מיליון צפיות ביוטיוב. בנובמבר 2012, ה[[זמר-יוצר]] וה[[ראפר]] [[סמי אדמס]]  פרסם רמיקס לשיר. הזמר-יוצר האנגלי טום אודל ביצע גרסת כיסוי לשיר ב-Live Lounge של [[BBC]] רדיו 1. ה[[שחקנית]] והזמרת האמריקאית [[אריאל וינטר]] הקליטה גם היא גרסת כיסוי לשיר. הזמר-יוצר הבריטי [[אד שירן]] הקליט [[גרסה אקוסטית]] לשיר. בשנת 2013, ביצעה הזמרת-יוצרת האנגלייה [[ג'סי ג'יי]] גם היא גרסת כיסוי לשיר ב-ב-Live Lounge של [[BBC]] רדיו 1. בנוסף, להקת הרוק The Animal in Me, להקת המטאל Past Inhale ולהקת המטאלקורן We Came as Romans, ביצעו גם כן גרסאות כיסוי לשיר.

ביוני 2013, משתתפת "[[The Voice (ארצות הברית)|דה וויס ארצות הברית]]", מישל שאמואל, ביצעה גרסת כיסוי לשיר לאחר שלמדה אותו בסיוע של סוויפט עצמה. הגרסה נכנסה לעשירייה הראשונה של [[חנות האייטונס]] בתוך 24 שעות בלבד.

== רשימת רצועות ==
*'''הורדה דיגיטלית/תקליטור סינגל'''
#
*'''פרסי המוזיקה הבריטית 2013'''
#"I Knew You Were Trouble" <small>(לייב מטקס פרסי המוזיקה הבריטית)</small> – 4:30

== קרדיטים ==
הקרדיטים לקוחים מהערות האלבום של ''Red''.


* [[טיילור סוויפט]] – [[סולן|שירה]], [[זמר רקע|קולות רקע]], [[פזמונאית|כתיבה]]
* [[מקס מרטין]] – [[מפיק מוזיקלי|הפקה]], כותב, [[כלי מקלדת|קלידים]]
* [[שלבאק]] – הפקה, כתיבה, [[גיטרה אקוסטית]], [[גיטרה חשמלית]], בס, קלידים, [[תכנות (מוזיקה)|תכנות]]
* מייקל אילברט – [[הקלטה והשמעה של קול|הקלטה]] בסטודיו MXM ([[סטוקהולם]], [[שוודיה]])
* סם הולנד – הקלטה בסטודיו קונוויי ([[לוס אנג'לס]], [[קליפורניה]])
* אריק איילנדס – עוזר

* טים רוברטס – עוזר
* ג'ון היינס – [[טכנאי קול]]
* [[סרבן גניאה]] – מיקסינג בסטודיו מיקס-סטאר ([[וירג'יניה ביץ']], [[וירג'יניה]])
* טום קווין – [[מאסטרינג]] בסטרלינג סאונד ([[ניו יורק סיטי]], [[ניו יורק (מדינה)|ניו יורק]])
* ג'ואן טומינגה – רכז הפקה


== מיקומי שיא ==






== נתוני מכירות ==


== היסטוריית יציאות לאור ==


==  ==

***' (בעברית: **ידעתי שהיית צרה (גרסתה של טיילור)**) הוא שיר שהוקלט על ידי הזמרת-יוצרת האמריקאית טיילור סוויפט. ההקלטה החוזרת של סוויפט לשירה "I Knew You Were Trouble" משנת 2012, היא הרצועה הרביעית מאלבום ההקלטה החוזרת השני שלה, **'; הקלטה חוזרת של אלבומה ''[[Red (אלבום של טיילור סוויפט)|Red]]'', משנת 2012. **' יצא לאור ב-12 בנובמבר 2021, על ידי חברת התקליטים ריפבליק רקורדס. סוויפט כתבה את השיר ביחד עם מקס מרטין ושלבאק. "" כולל את אותן המילים, ההפקה והמכשור של "I Knew You Were Trouble" המקורי.

ההקלטה החוזרת של השיר חצתה ביולי 2023 את ה-200 מיליון השמעות ברשת הזרמת המדיה ספוטיפיי והפך לשירה ה-83 של סוויפט אשר מגיע להישג זה.

### מיקומי שיא

## קישורים חיצוניים
* 

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי מקס מרטין
קטגוריה:שירים שנכתבו על ידי שלבאק
קטגוריה:שירים שהופקו על ידי טיילור סוויפט
קטגוריה:שירים שהופקו על ידי כריסטופר רו
קטגוריה:שירים שהופקו על ידי מקס מרטין
קטגוריה:שירים שהופקו על ידי שלבאק
קטגוריה:וידאו קליפים שבוימו על ידי אנתוני מנדלר
קטגוריה:וידאו קליפים שצולמו בלוס אנג'לס
קטגוריה:שירים על בגידה: מעילה באמון
קטגוריה:שירים על פרידה
קטגוריה:שירי אלקטרופופ
קטגוריה:שירי דאנס-פופ
קטגוריה:שירי פופ רוק אמריקאיים
קטגוריה:זוכי פרס הווידאו קליפים של MTV לקליפ הטוב ביותר של אישה
קטגוריה:שירי פלטינה משולשת בממלכה המאוחדת
קטגוריה:סינגלים בהוצאת ביג משין רקורדס